Rakkestad kirke

Rakkestad kirke er hovedkirke i Rakkestad sogn, Viken fylke. Den er en del av Den norske kirke og hører til Østre Borgesyssel prosti i Borg bispedømme.

Kirken er en romansk middelalderkirke med rektangulært skip og smalere og langstrakt kor, antakelig bygget ca. 1200.

Rakkestad kirke er første gang nevnt i skriftlige kilder i 1370. Den ble overtatt av Rakkestad herred i 1860. I 1875 ble kirken vesentlig om- og påbygd i regi av stadsingeniør Gustav Blom Kielland.  Korbuen ble revet, vinduene utvidet, og det ble oppført et nytt tårn der våpenhuset tidligere hadde stått. Samtidig ble takrytteren revet. Kirken i dag har 260 sitteplasser.

Adkomst til stedet er via riksvei 22 og fylkesvei 124.

Eksterne lenker
 Norges kirker: Rakkestad kirke
 
  Kirker i Norge (Kirchen in Norwegen)

Kirker i Rakkestad
Kirker i Østre Borgesyssel prosti
Norske middelalderkirker i stein
Kulturminner i Rakkestad
Religiøse byggverk fra 1200-tallet
Langkirker i Borg bispedømme
Valgkirker i 1814
Gustav Blom Kielland
1200-tallet i Norge